MCOT บวกเกิน 5% โบรกฯ แนะซื้อ
MCOT บวกเกิน 5% ล่าสุด ณ เวลา 14.43 น. อยู่ที่ 14.40บาท บวก 0.70บาท หรือ 5.11% สูงสุด 14.50 บาท ต่ำสุด 13.70บาท ด้วยมูลค่าซื้อขาย 24.39ล้านบาท โบรกฯ แนะซื้อ
2 ธ.ค. 2559

ผู้สื่อข่าวรายงานว่า ราคาหุ้นบริษัท อสมท จำกัด (มหาชน) หรือ MCOT ล่าสุด ณ เวลา 14.43 น. อยู่ที่ 14.40บาท บวก 0.70บาท หรือ 5.11% สูงสุด 14.50 บาท ต่ำสุด 13.70บาท ด้วยมูลค่าซื้อขาย 24.39ล้านบาท ขณะที่ดัชนีหุ้นไทยโดยรวมลบ 0.15%

โดย บล.ซีไอเอ็มบี(ประเทศไทย) ระบุในบทวิเคราะห์ แนะนำซื้อ MCOT โดยมีแนวรับที่ 13.70 และ 13.50 เพื่อคาดหวังการปรับตัวเพิ่มขึ้นไปทดสอบแนวต้านที่ 15.00 บาท และ 16.00 บาท เป็นจุดขายทำกำไร STOP LOSS ถ้าราคาหุ้นปิดต่ำกว่า 12.80 บาท ลงไป
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มกลับขึ้นมาเคลื่อนไหวเหนือเส้นค่าเฉลี่ย 200 วัน ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ด้าน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเข้าใกล้ระดับ 70
 